Соцветие

мини|лево|Глава на хризантема
десно|мини|Реса на Alnus incana
**Соцветие** — група цветови на заедничка оска. Биолошкото значење на соцветието е што групирањето на цветовите го олеснува опрашувањето бидејќи инсектите посетуваат повеќе цветови за кратко време кога се групирани и полесно се забележуваат во лисјата. Исто така, соцветијата со многу мали цветови полесно се придвижуваат со воздух, што е важно за растенијата кои се опрашуваат со ветер.

Заедничката оска е **вретено на соцветието**, кое може да се разгранува:

* моноподијално или
* симподијално.

Во зависност од тоа како вретеното се разгранува, се разликуваат два основни вида на соцветија:

# рацемозни и
# цимозни.

## Рацемозни (гроздести) соцветија

Слика:Raceme.svg|Китка или грозд
Слика:Inflorescence diagram.jpg|Клас
Слика:Tuil.jpg|Чешел
Слика:Kolf.jpg|Кочан
Слика:Scherm.jpg|Штит
Слика:Kegelvormig hoofdje.jpg|Глава
Слика:Samengesteld scherm.jpg|Сложен штит
Слика:Pluim.jpg|Метличка


Вретеното на овие соцветија се разгранува моноподијално, така што оската долго расте, а од неа се образуваат странични гранки со цветови, па дури на крајот на нејзиниот врв се развива цвет. Најмладиот цвет е секогаш оној на врвот на вретеното.

Видови на рацемозни соцветија се:

# китка или грозд, кај кого на долгото вретено се наоѓаат цветовите на дршки со иста должина;
# клас, на долгото вретено се наоѓаат седечки цветови;
# чешел е, всушност, китка, само цветните дршки се со различна должина, долните, постарите цветови имаат подолги дршки;
# штит, од краткото вретено поаѓаат зрачно распоредени дршки со иста должина;
# глава, вретеното е проширено, кратко, задебелено и на него има седечки цветови;
# кочанот е ист како и класот освен што вретеното е валчесто и задебелено;
# реса е клас чие вретено е тенко, витко и виси;
# сложен клас, кај кое на вретеното наместо цветови се наоѓаат класови;
# сложен штит, од краткото вретено поаѓаат штитовите;
# метличката е составена од голем број на китки или класови.

## Цимозни (чаталести) соцветија

Слика:Sikkel (bloeiwijze).jpg|Свијок
Слика:Waaier (bloeiwijze).jpg|Кривударка
Слика:Gevorkt bijscherm.jpg|Дихазиум
Слика:Meertakkig bijscherm.jpg|Полихазиум

Вретеното се разгранува **симподијално** така што многу рано завршува со својот раст со донесување цвет, па под него се развиваат една или повеќе странични гранки. Така цветот од првата оска е најстар.

Во зависност од тоа колку странични оски (една, две или повеќе) се образуваат по првата, се разликуваат три вида на овие соцветија:

# монохазиум, меѓу кои најпознати се кривударката и свијокот;
# дихазиум и
# полихазиум.

## Галерија

Слика:Glavica3.jpg|Глава
Слика:Glavica2.jpg|Глава
Слика:Orlovinoktiglavica.jpg |Глава
Слика:Jezicastiicevasticvetovi.jpg |Глава: 1-јазичести (женски) и 2 - цевчести (хермафродитни)цветови.
Слика:Klasbokvice.jpg |Клас 
Слика:Slozenstit.jpg|Сложен штит 
Слика:Slozenstit2.jpg|Сложен штит
Слика:Zovastit.jpg |Штит
Слика:Gronjahortenzija.jpg|Чешел
Слика:Surucicagronja.jpg|Чешел
Слика:Grozd.jpg|Китка


## Наводи

## Литература
* Којић, М: Ботаника, Научна књига, Београд, 1989. 
* Којић, М: Физиолошка екологија културних биљака, Научна књига, Београд, 1987. 
* Маринковић, Р, Татић, Б, Блаженчић, Ј: Морфологија биљака, Београд, 1979. 
* Јанчић, Р: Сто наших најпознатијих лековитих биљака, Научна књига, Београд, 1988. 
* Јанчић, Р: Лековите биљке са кључем за одређивање, Научна књига, Београд, 1990.

## Надворешни врски

* Бионет училиште 

Категорија:Растителна морфологија
Категорија:Цвет